kardosdrur/scandi-wiki huggingface dataset:
Lucas Till

Lucas Daniel Till (født 10. august 1990) er en amerikansk skuespiller. Han har medvirket i en række film og tv-serier, herunder roller i House, MacGyver-serien, Hannah Montana: The Movie, X-Men: First Class og X-Men: Days of Future Past. Till har desuden også medvirket i musikvideoen til Taylor Swifts sang, "You Belong with Me".

Liv og karriere 
Till blev født i Fort Hood, Texas, USA, som søn af Dana Till (født Brady) og John Till, en oberstløjtnant i United States Army . Han har en yngre bror ved navn Nick, som er syv år yngre. Till tilbragte det meste af sin barndom i Marietta, Georgia. Han gik på Kell High School. Efter optagelserne til Hannah Montana: The Movie i Savannah, vendte Till hjem igen for at dimittere fra Kell High School, klasse fra 2008. Efter eksamen flyttede han til Los Angeles, Californien for at forfølge sin skuespillerkarriere.

Tidligt i sit liv, blev Tills forældre opmærksomme på hans evne til at efterligne stemmer og andre personer. Joy Pervis opdagede Till mens han gik på en lokal skuespillerskole. Da han var 10 år, begyndte han at lave reklamer. I en alder af 12, blev han castet i filmen The Adventures of Ociee Nash, hvor han spillede Harry Vanderbilt, bøllen der mobber hovedpersonen. I 2004 spillede Till rollen som Jay i spillefilmen Lightning Bug der blev filmet i Fairview , Alabama. Hans første store filmrolle var Jack Cash, den ældre bror til Johnny Cash, der dør i en savværksulykke, i filmen, Walk the Line. Efter Walk the Line, medvirkede Till i en række uafhængige film for Lifetime Television. I 2008 var Till til audition til Hannah Montana: The Movie, hvor han fik rollen som Travis Brody. I et interview omkring filmen, fortalte han, at han før optagelserne aldrig havde redet en hest før. Till anførte endvidere, at han ikke har nogen aktuelle planer for en anden Disney-film. Han arbejdede sammen med actionfilm skuespiller Jackie Chan i filmen, The Spy Next Door, hvor Till spiller rollen som en russisk spion. Han medvirkede også i Taylor Swifts musikvideo "You Belong with Me" i 2009. Han var desuden også med i en episode af tv-serien House, og Leo Lille Big Show sammen med Emily Osment.

I 2008 medvirkede Till som Jensen i Gregg Biskops horror-komedie Dance of the Dead.

Den 8. juli 2010, blev det offentligt, at han var blevet castet i rollen som Alex Summers/Havok i X-Men spin-off filmen, X-Men: First Class. I 2013 medvirkede han i filmen All Superheroes Must Die, og i 2014 vendte han tilbage som Alex Summers/Havok i efterfølgeren X-Men: Days of Future Past. Till skal desuden også spille med i actionfilmen Monster Trucks, der bliver instrueret af Blue Sky Studios' grundlægger Chris Wedge.

Filmografi

Film

TV

Musikvideoer

Priser

Referencer

Eksterne henvisninger 
 Lucas Till Officielle MySpace
 
 Lucas Till på Instagram
 

Skuespillere fra USA
Børneskuespillere fra USA
Alesandra Ferrari

Alesandra Ferrari (født 6. januar 1987) er en håndboldspiller fra Uruguay. Hun spiller på Uruguays håndboldlandshold, og deltog under VM 2005 i Rusland og VM 2011 i Brasilien.

Kilder 

Håndboldspillere fra Uruguay
Nordisk Frøkontor

Nordisk Frøkontor A/S var en dansk virksomhed i Havnegade 39, København. Den blev grundlagt i året 1879 af Ludvig Søren Lyngbye. I 1891 optoges Boldt Andreas Jørgensen som medindehaver af firmaet. Grundlægge­ren, L.S. Lyngbye, udtrådte af firmaet i 1892, i 1917 omdannedes det til aktieselskabet Nor­disk Frøkontor, og B.A. Jørgensen udtrådte.

Bestyrelsen formand i året 1950: Overretssagfører Hans Madsen (1887-1950).
Selskabets direktør i året 1950: I. Leser Pedersen (1908-).

Selskabets bygning findes endnu.

Kilder 
 Danmarks ældste forretninger 1100-1911, Kraks Forlag 1950

Eksterne henvisninger 
 Billede af indgangsparti http://www.flickr.com/photos/madsrh/4632751897/lightbox/
 Billede af front af bygningen http://www.coneliand.dk/Danmarks%20aeldste%20forretninger/DAEF%20300-399/Havnegade%20nr.%2039%20i%20Koebenhavn.jpg
 Billede af receptionen som den ser ud i dag: Receptionen som den ser ud i 2010
 Billede af kontor fra gamle dage http://www.postkortforum.dk/upload/scan0206_634483072623340899.jpg

Danske virksomheder etableret i 1879
Tidligere virksomheder i København
Grossistvirksomheder i Danmark
Mariana Fleitas

Mariana Fleitas Rieira, bedre kendt som Mariana Fleitas (født 6. marts 1981) er en håndboldspiller fra Uruguay son spiller på Uruguays håndboldlandshold.

Hun deltog i VM 2003 i Kroatien, VM 2005 i Rusland og VM 2011 i Brasilien.

Kilder 

Håndboldspillere fra Uruguay
Paula Fynn

Paula Fynn (født 11. april 1988) er en håndboldspiller fra Uruguay. Hun spiller på Uruguays håndboldlandshold, og deltog under VM 2011 i Brasilien.

Personlige liv 
Hun er kærester med den uruguyanske fodboldspiller Alejandro González som spiller for CA Peñarol.

Kilder 

Håndboldspillere fra Uruguay
Rossina Soca

Rossina Soca (født 17. maj 1988) er en håndboldmålmand fra Uruguay. Hun spiller på Uruguays håndboldlandshold, og deltog under VM 2011 i Brasilien.

Kilder 

Håndboldspillere fra Uruguay
Jussara Castro

Jussara Castro Yañez, bedre kendt som Jussara Castro (født 21. januar 1982) er en håndboldspiller fra Uruguay son spiller på Uruguays håndboldlandshold.

Hun deltog i VM 2003 i Kroatien, VM 2005 i Rusland og VM 2011 i Brasilien.

Kilder 

Håndboldspillere fra Uruguay
Fernanda Marrochi

Fernanda Marrochi (født 2. juli 1988) er en håndboldspiller fra Uruguay. Hun spiller på Uruguays håndboldlandshold, og deltog under VM 2011 i Brasilien.

Kilder 

Håndboldspillere fra Uruguay
Minnislyst

Minnislyst er en gård oprettet i 1791 af Løvenborg, på den nedrevne Torpe Sonnerup. 
Torpen Sonnerup stammede tilbage fra begyndelsen af 1500 tallet, og bestod af 2 gårde den vestlige og den østlige, på hver side af en dam.

Historie 
I 1854 blev den nuværende hovedbygning opført. Minnislyst fungerede som enkesæde og avlsgård under Baroniet Løvenborg.
Gården ledes i begyndelsen af en Bestyr (Avlsmand), senere, fra 1821, bortforpagtes den.

Under lensafløsningen i 1919, effektueret 20. oktober 1921, blev en større del af Minnislysts arealer sammen med arealer i Vognserup og under hovedgården frastykket til de omkringliggende husmandssteder.

Minnislyst har siden fungeret som traditionelt og økologisk alsidigt landbrug.

Af de nuværende driftsbygninger stammer de ældste fra
 Del af svinestald fra ca. 1920
 En lade fra omkring 1930, etableret på fundament fra en ældre kostald
 Kostald fra 1940, i 2004 ombygget og indrettet med kontor og kursuslokaler
 Svinestald fra 1964, i 2006 indrettet som værksted og garager
 En lade fra 1985 samt yderligere en maskinlade fra 1992

Ejer af Torpen Sonnerup 

 Torbenfeldt (Fra begyndelsen af 1500-)
 Birkholm, det senere Løvenborg (1651-1791)

Ejer af Minnislyst 

 Baroniet Løvenborg (1791-1924)
 ? (1924 – ?)
 C. Bernhard Andersen (? – 1950)
 Karl Aabo (1950-1986)
 Jes Aabo (1986-)

Litteratur 
 Kristen Boers: "Af Ugerløse Sogns Historie" (Sorø MCMIL; 1949) s. 69 med flere
 Alex Kappel og Richter Friis: Større Danske Landbrug, Statistisk Topografisk. Historisk Haandbog Forlag 1930. s. 756-757
 Therkel Mathiassen: "Holbæk Amts Herregaarde" (Fra Holbæk Amt. Historiske Aarbøger udgivet af Historisk Samfund for Holbæk Amt; XII Binds 2. Aargang, København 1946; s. 139-146)
 Breve fra Agga Løvenskiold til hans broder på Løvenborg: Brev nr. 37 og 38 (1809), Brev nr. 92 (1811) – Fra det Norske Arkivverket

Eksterne henvisninger 
 Minnislyst
 Kort og Matrikelstyrelsen: Matrikelkort gennem tiden

Noter 

Landbrugsejendomme i Danmark
Etableret i 1791
Bygninger, konstruktioner og anlæg i Holbæk Kommune
Gårde i Danmark
Scottish Cup 1881-82

Scottish Football Association Challenge Cup 1881–82 var den niende udgave af Scottish Football Association Challenge Cup, nutildags bedre kendt som Scottish Cup. Den første kamp blev spillet den 3. september 1881, og turneringen blev afsluttet den 1. april 1882, hvor Queen's Park FC vandt finaleomkampen med 4-1 over Dumbarton FC og dermed sikrede sig sin sjette triumf i Scottish Cup.

Resultater

Queen's Park FC's vej til sejren

Første runde 

134 hold spillede om 67 ledige pladser i anden runde

Anden runde 

68 hold spillede om 34 ledige pladser i tredje runde.

Tredje runde 

37 hold spillede om 22 pladser i fjerde runde. På grund af det ulige antal hold var Queen's Park FC oversiddere og gik derfor videre til fjerde runde uden kamp.

Fjerde runde 

27 hold spillede om 16 pladser i ottendedelsfinalerne. For at få antallet af hold til at gå op, var fem hold, Beith FC, Dumbarton FC, Shotts FC, South Western FC og Vale of Teith FC, oversiddere i denne runde, og de gik derfor videre til ottendedelsfinalerne uden kamp.

Ottendedelsfinaler 

Seksten hold spillede om otte pladser i kvartfinalerne.

Kvartfinaler

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1881-82 
 IFFHS: Scottish Cup 1881–82 
 Scottish FA – Scottish Cup Final Archive – 1881/82 (første finale) 
 Scottish FA – Scottish Cup Final Archive – 1881/82 (anden finale)

Noter 

Sæsoner i Scottish Cup
Fodbold i 1881
Fodbold i 1882
Doro

Doro AB er en børsnoteret svensk virksomhed, der fremstiller telekommunikations-produkter og software målrett ældre mennesker. Virksomheden, der har hovedkvarter i Lund, blev grundlagt i 1974. 

Doro lancerede i 2007 sin første enkle mobiltelefon og er i dag global markedleder i denne kategori. Doros produkter og løsninger sælges i over 30 lande og består bl.a. af mobiltelefoner, smartphones, apps og software, fastnettelefoni, telecare og mobilsundhed. Virksomheden har modtaget flere internationale priser og udmærkelser for produktdesign og innovationer. I 2014 omsatte Doro for 1.277 millioner SEK (135 millioner EUR). Virksomheden er noteret på OMX Stockholm.

Doros modeller omfatter blandt andre smartphonen Doro Liberto 820, de moderne klaptelefoner Doro PhoneEasy 624 og Doro PhoneEasy 632 samt den robuste, IP54-klassificerede kameramobil Doro PhoneEasy  530X.

Eksterne henvisninger og kilder 
Doros hjemmeside 
Doros årsrapport  2014

Telekommunikationsvirksomheder fra Sverige
Elektronikvirksomheder fra Sverige
Lund
Mobiltelefonproducenter
Alderdom
Danmarks volleyballlandshold (herrer)

Danmarks volleyballlandshold er et hold under Volleyball Danmark, udvalgt blandt alle danske volleyballspillere til at repræsentere Danmark i europæiske volleyballturneringer arrangeret af det europæiske volleyball forbund CEV, internationale volleyballturneringer arrangeret af det internationale volleyballforbund FIVB samt i venskabskampe mod andre nationale forbunds udvalgte hold.

Holdet repræsenterer ligeledes Danmark i forbindelse med OL, hvor holdet spiller kvalifikationskampe for at opnå deltagelse ved legene.

European Silver League 
Danmark vandt for første gang European Silver League 6. juni 2021. Det blev til en finalesejr på 3-1 over værterne fra Nord Makedonien. Sejren gav dermed adgang til European Golden League 2022.

Nuværende trup

Referencer

Eksterne henvisninger 
 Volleyball Danmark, Herrelandsholdet 

Volleyballlandshold
Volleyballlandshold
Volleyballlandshold
Kristian F. Knudsen

Kristian F. Knudsen (født 1. august 1979 i Kolding) er en dansk volleyballspiller, der spiller kant. Han spiller i den franske klub Tourcing LM i den bedste franske liga.
Han optræder ligeledes på Danmarks volleyballlandshold, hvor han er kaptajn på holdet. 

Han startede sin volleyballkarriere forholdsvis sent efter at være blevet rekrutteret i en motionsklub i Kolding, men er nu kommet i top 10 over flest spillede landskampe for Danmark.

Referencer

Eksterne henvisninger 

Volleyballspillere fra Danmark
Constitution Party

United States Constitution Party eller blot Constitution Party) (dansk: Forfatningspartiet) er et politisk parti i USA. Partiet betegner sig selv som konservativt og lægger vægt på en kristen livsanskuelse.

Partier er åbent imod homofili, abort og indvandring i USA. De står for den såkaldte paleokonservatismen, der kan betegnes som et traditionelt konservativt alternativ til nykonservatismen.

Partiet blev grundlagt i 1992 under navnet U.S. Taxpayers' Party. Partiet fik sit nuværende navn i 1999, men i nogen stater og områder har partiet tilknytning til politiske grupper med andre navne.

Hovedsynspunkter 
Partiets hovedsynspunkter er:

For 
 Bekyttelse af livet fra undfangelse til naturlig død
 Opretholdelse af retten for borgerne til at være bevæbnede, således som angivet i "Second Amendment" i USA's forfatning
 Traditionelle kernefamilie-værdier
 Styrkelse af delstaternes rettigheder overfor den føderale regering
 Traditionel fortolkning af den amerikanske forfatning

Imod 
 Indflydelse fra FN på amerikansk udenrigspolitik
 Illegal indvandring og åbne grænser
 Krigsførelse, der strider mod forfatningen, herunder krigene i Irak og Afghanistan
 Frihandelsaftaler, herunder NAFTA og GATT

Noter

Eksterne links 
 
 Partiets officielle videoer

Politiske partier i USA
Etableret i 1992
Joseph Samson

Joseph Samson (født 6. oktober 1907 i København, død 13. februar 2000) var en dansk speditør og fondsstifter, som skabte en af Danmarks største speditørvirksomheder, Samson Transport.

Han var søn af grosserer Abraham Samson (død 1949) og hustru Doris f. Cohn (død 1951). Samson var ansat hos Emil Stephensens Eftf. i København 1924-34 (herunder også på ophold i England) og grundlagde eget transportfirma i 1934, men måtte som jøde i 1943 flygte til Sverige og ved hjemkomsten i 1945 begynde helt forfra med virksomheden. Joseph Samson ydede i en årrække en væsentlig indsats for at fremme samarbejdet mellem Danmark og Frankrig, både på det kulturelle, sproglige og kommercielle plan, og han blev i 1995 Ridder af Æreslegionen og i 1998 udnævnt til æresmedlem af Dansk-Fransk Handelsunion. Han var ved sin død i 2000 stadig medlem af virksomhedens bestyrelse.

Han var gift med biolog Dagmar Samson, født Friedman. I 1995 grundlagde ægteparret Samsons Fond.

Kilder 
 Nekrolog i Kristeligt Dagblad, 17. februar 2000.

Eksterne henvisninger 
 

Erhvervsfolk fra Danmark
Jøder fra Danmark
Personer fra København
Personer i Kraks Blå Bog (afdøde)
Fondsstiftere fra Danmark
Filantroper fra Danmark
Riddere af Æreslegionen
Danmarks U/16-fodboldlandshold

Danmarks U/16-fodboldlandshold eller U/16-landsholdet er et hold under Dansk Boldspil-Union (DBU), udvalgt blandt alle danske fodboldspillere under 16 år, til at repræsentere Danmark i internationale U/16-fodboldturneringer arrangeret af FIFA og UEFA samt i venskabskampe mod andre nationale fodboldforbunds udvalgte U/16 hold.

Referencer

Eksterne henvisninger 
 
  

U/16-fodboldlandshold i Europa
 U/16-fodboldlandshold
Danmarks U/18-fodboldlandshold

Danmarks U/18-fodboldlandshold eller U/18-landsholdet er et hold under Dansk Boldspil-Union (DBU), udvalgt blandt alle danske fodboldspillere under 18 år, til at repræsentere Danmark i internationale U/18-fodboldturneringer arrangeret af FIFA og UEFA samt i venskabskampe mod andre nationale fodboldforbunds udvalgte U/18 hold.

Referencer

Eksterne henvisninger 
 
  

U/18-fodboldlandshold
 U/18-fodboldlandshold
Melozzo da Forlì

Melozzo da Forli egentlig Melozzo degli Ambrosi (1438 i Forli – 1494 sammesteds) var en italiensk maler af den umbriske skole.

Melozzo da Forli var elev af Piero della Francesca og under påvirkning af den nederlandske kunst gennem Justus van Gent i Urbino. Hans virksomhed falder i hans fødeby, i Rom (1461—72 og 1476—81), i Loreto (1478) og i Urbino (ca. 1473—75[76]). Melozzo optoges i det nylig stiftede Accademia di San Luca. Melozzos hovedværk: Freskerne i halvkuppelen i koret i Santi Apostoli i Rom (Himmelfarten, 1472) er efter korets ombygning (1711) kun bevaret os i fragmenter: i Quirinalpaladsets trappehus findes således Christus omsvævet af engle og i Stanza capitolare i sakristiet i Peterskirken en halv snes brudstykker med musicerende og syngende engle (hvis forkortninger af Giorgio Vasari beundredes som noget nyt) og flere apostelhoveder. Viser Melozzo i disse engle en højt udviklet sans for ædel, fribåren skønhed, giver han i freskobilledet: Sixtus IV overgiver Platina Biblioteket 1477—80 (galleriet i Vatikanet) beviser i lige grad på sin evne til prægnant karakteristik af de forskellige personer som på sin overlegne beherskelse af perspektivet; og dette sidste endnu i højere grad i Cap. del Tesoro(? hvad er dette ?) i domkirken i Loreto, hvor han i kuppelen, der er udstyret med rig ornamental udsmykning, har malet profeter og engle, sete i stærk forkortning. Af andre værker af Melozzo nævnes i Rom: i San Marco den hellige Marcus, i Santa Maria sopra Minerva: Christus som verdensdommer og i Palazzo Barberini portrætter af den for sin bedepult knælende hertug Federigo af Urbino med sin søn Guidlobaldo; endvidere i det nævnte kapel i Loreto: Christi indtog i Jerusalem. Uden for Italien findes fire malerier i olie (af nogle dog tilskrevet Justus fra Gent), som Melozzo oprindeligt malede sammen med tre andre, nu tabte, til udsmykning af et biblioteksværelse i paladset i Urbino; af disse er de to komne til museum i Berlin (Dialektik og Astronomi), medens de to andre (Retorik og Musik) findes i National Gallery i London. Flere af de Melozzo tillagte værker tilskrives nu eleven Mario Palmezzano.

Litteratur 
 August Schmarsow, Melozzo da Forli, Berlin og Stuttgart, 1886
 O. Okkonen, Melozzo da Forlì und Seine Schule, Helsingfors, 1910
 l’Opera di grandi artisti ital. Melozzo da Forli Raccolta da C. Picci, Rom, 1912

Noter 
 opslag i Salmonsens Konversationsleksikon

Se også 

Malere fra Italien
Medlemmer af Accademia di San Luca

Italienere i 1400-tallet
Avalanch

Avalanch er et spansk, progressiv metal/heavy metal-band fra Asturien, der blev dannet i 1993 af guitarist Alberto Rionda. 
 
Bandets seneste album udkom i 2011, og hedder Malefic Time: Apocalypse.

Diskografi 

 Ready to the Glory (1993)
 La llama eterna (1997)
 Eternal Flame (1998)
 Llanto de un héroe (1999)
 Dias de Gloria – Live (2000)
 El ángel caído (2001)
 Los poetas han muerto (2003)
 Las ruinas del Edén (2004)
 Mother Earth (2005)
 El hijo pródigo (2005)
 Un paso más – Greatest Hits (2005)
 Muerte y Vida (2007)
 El Ladrón de Sueños (2010)
 Malefic Time: Apocalypse (2011)

Singler 

 Save me (2000)
 Delirios de grandeza (2001)
 Lucero (2003)
 Las ruinas del Edén (2004) 
 Where The Streets Have No Name (2004) 
 Alas de cristal (2005)
 Mil Motivos (2010)
 Malefic Time: Apocalypse (2012)

DVD 
 Cien Veces (2005)
 Lágrimas Negras – (2006) 
 Caminar sobre el agua – 2CD+DVD (2008)

Covers 

 Run To The Hills (Iron Maiden)
 Hell Patrol (Judas Priest)

Medlemmer

Nuværende medlemmer 
 Alberto Rionda – Guitar
 Ramón Lage – Vokal
 Dany León – Guitar
 Francisco Fidalgo – Bas
 Chez García – Keyboard
 Marco Álvarez – Trommer

Tidligere medlemmer 
 Víctor García – Vokal
 Alberto Ardines – Trommer
 Roberto García- Bas
 Fernando Mon – guitar
 Juan Lozano – Vokal
 Roberto Junquera – Keyboard

Eksterne links 
 Officiel hjemmeside

Metalgrupper fra Spanien
Heavy metal-grupper
Progressiv metal-grupper
Musikgrupper fra 1993
Natura 2000-område nr. 12 Store Vildmose

Natura 2000-område nr. 12 Store Vildmose er en naturplan under det fælleseuropæiske Natura 2000-projekt. Planområdet Store Vildmose, er beliggende mellem Aabybro, Brønderslev og Pandrup i Jammerbugt og Brønderslev Kommuner, og har et samlet areal på 1853 ha, og er udpeget til EU-habitatområde. Hele habitatområdet er fredet af flere omgange fra 1940 til 2000 .

Store Vildmose var engang én af Europas største højmoser og Natura 2000 området består af de tilbageværende rester af den vidtstrakte mose, samt mindre tilstødende engarealer og nogle lave morænebakker. Selvom det meste af mosen i tidens løb er drænet, opdyrket eller sprunget i skov, er højmoseområderne dog stadig nogle af de største sammenhængende arealer med aktiv højmose i Danmark, og derfor af national betydning. Arealet med aktiv højmose udgør således 8,9% af naturtypens samlede areal i den kontinentale region, og arealet med skovbevokset tørvemose udgør ligeledes over 10,5% af naturtypens samlede areal i den kontinentale region. Store Vildmose var tidligere Danmarks største højmose. Der findes også mindre, men værdifulde forekomster af en række naturtyper tilknyttet den unikke høslet-eng ved Stavad Enge, blandt andet den sjældne indlandssalteng, tidvis våd eng samt rigkær og sure overdrev. Der findes også en sandet morænebakke med blandet løvskov og hede samt i alt ca. 33 søer og vandhuller i området.

Der er en god bestand af odder, og Ryå er en af de bedste lokaliteter i landsdelen for havlampret. Dagsommerfuglen hedepletvinge, har tidligere levet i området. I højmoserne findes bestande af de rødlistede arter multebær og langbladet soldug. Engarealerne rummer en ynglebestand
af den eneste danske ynglefugl der er rødlistet, engsnarren.

Natura 2000-planen er vedtaget i 2011, hvorefter kommunalbestyrelserne og Naturstyrelsen skal udarbejde bindende handleplaner, som skal sikre gennemførelsen af planen.

Natura 2000-planen er koordineret med vandplan 1.2 Limfjorden.

Kilder og henvisninger 

 Kort over området
 Naturplan
 Naturplanen 2016-2021
 Basisanalyse 2016-2021

Natura 2000-planer
Lokaliteter i Jammerbugt Kommune
Lokaliteter i Brønderslev Kommune
EU-habitatområder i Danmark
Fredede arealer i Danmark
Doro (flertydig)

Doro har flere betydninger:
 Doro – svensk telekommunikations-virksomhed
 Doro Pesch – tysk Heavy Metal-sangerinde

ja:ドロ
Anker Christensen

Anker Christensen var en dansk atlet (spydkaster) medlem af IF Sparta. Han vandt det danske mesterskab i spydkast i 1907 og 1908.

Danske mesterskaber 
  1908 Spydkast 42,65
  1907 Spydkast 36,60

Eksterne henvisninger 
 DAF i tal – Anker Christensen 

Spydkastere fra Danmark
Atleter fra Sparta Atletik
Danskere i 1900-tallet
Johannes Svendsen

Johannes Svendsen var en dansk atlet medlem af Odense GF og Nyborg GIF. Han vandt fire sølvmedaljer ved det danske mesterskab i 1907 og 1908.

Danske mesterskaber 
  1908 100 meter ?
  1908 Længdespring 5,96
  1907 100 meter 11.4
  1907 Længdespring 6,28

Eksterne henvisninger 
 DAF i tal – Johannes Svendsen

Sprintere fra Danmark
Atleter fra Odense GF
Atleter fra Nyborg GIF
Længdespringere fra Danmark
Danskere i 1900-tallet
Jesper Nohrstedt

Jesper Nohrstedt Boesgaard (født 20. september 1994) er en dansk sanger, musiker og sangskriver. 
Han er bedst kendt for sin deltagelse i X Factor 2010 hvor han nåede til finalen. 
Han medvirkede i Dansk Melodi Grand Prix 2012 med sangen "Take Our Hearts", skrevet af Morten Hampenberg, Engelina og Mads B. B. Krog. Sangen fik en andenplads efter "Should've Known Better" af Soluna Samay og singlen Take Our Hearts modtog efterfølgende en guldplade i Danmark.

I 2012 udgav Jesper sammen med Morten Hampenberg singlen Glorious som i februar 2013 modtog en guldplade for over 900.000 streamings i Danmark.  Glorious er skrevet af Morten Hampenberg, Jesper Nohrstedt, Mads B. B. Krog og Grace Tither.

X Factor 
Jesper blev født på Amager, men er opvokset i Taastrup, hvor han bor sammen med sin danske far Carsten, svenske mor Gudrun samt søstrene Linn og Fie. Han medvirkede i 2010 udgaven af det danske X Factor. Han kom helt til finalen, hvor han dog kun blev nummer tre. Han indledte finalen i Parken, med sangen "Born to Be Wild".

Sange i X Factor
 Audition: Coldplay – A Message
 SuperBootcamp: U2 – One
 Bootcamp: The Beatles – Blackbird, Coldplay – Life In Technicolor
 Live Show 1: Muse – Uprising
 Live Show 2: Michael Jackson & Paul McCartney – Say Say Say
 Live Show 3: Dúné – Dry Lips
 Live Show 4: Owl City – Fireflies
 Live Show 5: Duran Duran – A View To A Kill
 Live Show 6: Gasolin' – Kvinde Min, Coldplay – Speed of Sound
 Finalen: Steppenwolf – Born To Be Wild, Dúné – Let Go Of Your Love (Duet)

Dansk Melodi Grand Prix 2012 
Jesper deltog i Dansk Melodi Grand Prix 2012 med sangen "Take Our Hearts", skrevet af Morten Hampenberg, Engelina Larsen og Mads B. B. Krog. "Sangen bliver et clubhit", afslørede Jesper i et interview angående Dansk Melodi Grand Prix 2012.

Superfinale

Singler

Fodnoter 

Sangere fra Danmark
Musikere fra Danmark
Deltagere i X Factor (Danmark)
Deltagere ved Dansk Melodi Grand Prix 2012
Personer fra Amager